gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
You need an iframes capable browser to view this content.
તમને ટ્રેનની ટિકિટ કેમ નથી મળતી એનો જવાબ મળી ગયો : અમેરિકન સૉફ્ટવેરની મદદથી આ કરતૂત કરતો ઘાટકોપરનો યુવાન પકડાયો
અમેરિકાના એક સૉફ્ટવેરનો ઉપયોગ કરીને રેલવેની ટિકિટો બ્લૉક કરવા બદલ કુર્લા RPFએ ઘાટકોપરના એક ટિકિટિંગ એજન્ટની ધરપકડ કરી છે. એ સૉફ્ટવેર મારફતે ૨૦ સેકન્ડથી પણ ઓછા સમયમાં ૨૦ ટિકિટ બુક કરાવી શકાય છે.
અશ્વિન ભાનુશાલી નામનો એ આરોપી એજન્ટ રોબો નામના સૉફટવેરની મદદથી ૨૦ અકાઉન્ટ્સમાં લૉગ-ઇન કરતો હતો અને માત્ર એક ક્લિક વડે ૨૦ અલગ-અલગ ફૂ-મેઇલ અકાઉન્ટ્સ મારફતે ટિકિટ બુક કરતો હતો.
પોલીસે કચ્છી ભાનુશાલી અશ્વિનની અસલ્ફા ખાતેની ઑફિસમાંથી જપ્ત કરેલા લૅપટૉપને સ્કૅન કરતાં જાણવા મળ્યું હતું કે તે છેલ્લાં બે વર્ષથી રોબો સૉફ્ટવેરનો ઉપયોગ કરતો હતો અને પ્રતિ ટિકિટ ૪૦૦થી ૨૦૦૦ રૂપિયા સુધીનો નફો ટ્રેનની ટિકિટોનાં કાળાબજાર કરીને કમાતો હતો. પોલીસે તેની ઑફિસમાંથી કુલ ત્રણ લૅપટૉપ જપ્ત કર્યા છે.
અસલ્ફા વિસ્તારમાં પાંજો ટૂર્સ ઍન્ડ ટ્રાવેલ્સ નામની ઑફિસ ધરાવતો ઘાટકોપરસ્થિત એક ટ્રાવેલ એજન્ટ રોબો સૉફ્ટવેરનો ઉપયોગ કરતો હોવાની બાતમી કુર્લા RPFને મળી હતી. એ બાતમીને આધારે કુર્લા RPFની સ્પેશ્યલ ટીમે ૨૩ જૂને છટકું ગોઠવ્યું હતું અને એજન્સીના ઑપરેટર તથા માલિક અશ્વિનની ધરપકડ કરી હતી.
કુર્લા RPFના સિનિયર ઇન્સ્પેક્ટર રિતેશ અત્રીએ કહ્યું હતું કે ‘રોબો સૉફ્ટવેરની મદદથી અશ્વિન ઇલેક્ટ્રૉનિક રિઝર્વેશન ટિકિટો મેળવતો હતો. એ સૉફ્ટવેર અમેરિકાથી ઑનલાઇન ઑર્ડર મારફતે ખરીદવામાં આવ્યું હતું.’
કઈ રીતે કામ કરે છે રોબો સૉફ્ટવેર?
IRCTCની લિન્ક પર કનેક્ટ થતાં પહેલાં ટિકિટ-બુકિંગ માટે જરૂરી તમામ વિગત તૈયાર રાખવાની અને IRCTCના સર્વર સાથે કનેક્શન બાદ ગણતરીની સેકન્ડોમાં ટિકિટ-બુકિંગની સુવિધા રોબો સૉફ્ટવેર આપે છે, જ્યારે સામાન્ય પૅસેન્જરે ટિકિટ-બુકિંગ માટે જરૂરી તમામ વિગત IRCTCના સર્વર સાથે કનેક્શન બાદ ભરવી પડે છે. એથી રોબો સૉફ્ટવેર વાપરનારાને ઝડપથી ટિકિટ મળી જાય છે અને સામાન્ય પ્રવાસી હાથ ઘસતો રહી જાય છે. આ પ્રકારનાં સૉફ્ટવેર ઑનલાઇન ખરીદી શકાય છે. એની કિંમત ૧૦૦૦થી ૫૦૦૦ રૂપિયા સુધીની હોય છે. સૉફ્ટવેરની કિંમતનો આધાર એ એક સમયે કેટલા પૅસેન્જર નેમ રેકૉર્ડ (PNR) જનરેટ કરી શકે છે એના પર હોય છે.
જોગેશ્વરીમાંથી પણ રેલવે ટિકિટ્સના દલાલની અરેસ્ટ
ખોટાં આઇડેન્ટિટી કાર્ડ્સને આધારે રેલવેની ફૂ-ટિકિટો ખરીદીને એનું ઊંચા ભાવે વેચાણ કરતા એક દલાલની RPFએ ગઈ કાલે જોગેશ્વરીમાંથી ધરપકડ કરી હતી. કંચન સાહૂ નામના એ દલાલને સાહૂ ટૂર્સ ઍન્ડ ટ્રાવેલ્સની ઑફિસમાંથી પકડી પાડવામાં આવ્યો હતો. તેની પાસેથી ૨૬,૮૦૮ રૂપિયાની કિંમતની ફૂ-ટિકિટો, એક લૅપટૉપ અને એક મોબાઇલ ફોન જપ્ત કરવામાં આવ્યાં હતાં. સાહૂએ પોલીસને જણાવ્યું હતું કે તેને પ્રત્યેક ટિકિટે ૧૫૦થી ૨૦૦ રૂપિયા કમિશન મળતું હતું.
RPFએ રેલવે-ટિકિટોના દલાલોને પકડી પાડવાની ઝુંબેશ શરૂ કરી છે અને અત્યાર સુધીમાં ૪૦ દલાલોની ધરપકડ કરીને આ સંદર્ભે ૩૦ કેસો નોંધ્યા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.